ועדת הכלכלה, כנסת 25, פרוטוקול מספר 165, 2023-07-06 00:00

דוד ביטן: בוקר טוב, אני פותח את הישיבה, הנושא הוא העלאת תעריפי הביטוח לרכב

דוד ביטן:  לאחרונה רשות ההון אישרה העלאה לא קטנה הייתי אומר, לנושא של הביטוחים לרכב

דוד ביטן:  אז אנחנו מקיימים דיון על העניין הזה, גם כדי להבין מה קרה ולמה אישרתם ולשמוע גם את חברות הביטוח ואת הציבור הרחב אם יש פה כאלה

דוד ביטן:  רשות שוק ההון אתה רוצה להתייחס לזה?     

אוהד מעודי: כן

דוד ביטן: אוהד מעודי, בבקשה

אוהד מעודי: קודם כל אני מסכים עם כבוד יושב הראש שהנושא הזה חשוב

אוהד מעודי:  לפני שאני אתחיל ואציג סקירה של נתוני שוק, כולל כשלים שקיימים בתחומים שונים שמשפיעים על שוק הביטוח בצורה משמעותית, חשוב לי להגיד את הסוף ולא רק את ההתחלה

אוהד מעודי:  בסוף אני אציג גם צעדים איך ניתן לשפר את המצב הקיים בשביל שמחירי הביטוח יחזרו לקדמותם

אוהד מעודי:       רק סייג קטן, מבחינת מה שציינת שהרשות אישרה, מדובר פה בכמה תחומים, ענף ביטוח רכב חובה וענף ביטוח רכב רכוש

אוהד מעודי:  חובה זה נזקי גוף, זה ענף שהוא מפוקח בצורה מאוד הדוקה

אוהד מעודי:  ענף רכש רכוש שם יש שוק תחרותי שהחברות בשנים האחרונות הציעו הנחות מאוד משמעותיות, ובפועל מה שקרה לאור הנתונים שתכף יוצגו מבחינת ההפסדים הם צמצמו את ההנחות אבל זה לא שניתן להם אישור מפורש על ידי הרגולטור לייקר, אלא פשוט כשמצמצמים הנחה בפועל הלקוח משלם מחיר גבוה יותר, וזה בעיקר מה שקרה

דוד ביטן: אבל אישרתם להם את ההעלאה, אחרת הם לא יכלו להעלות

אוהד מעודי: אני אומר שוב, בתחום ביטוח החובה

דוד ביטן: בכמה עלה? אתה יכול לתת לנו?     

אוהד מעודי: תכף אני אתייחס בצורה מסודרת

דוד ביטן: תן לנו בכמה אחוזים עלו ומה היה ומה יהיה?     

אוהד מעודי: (הצגת מצגת)     קודם כל חשוב להתחיל מבחינת המצב, המבנה של השוק בישראל

אוהד מעודי:  למרות שיש אמירות כאלה ואחרות שכניסה של מבטחים זרים יכול לשפר את המצב, מדובר בענפי הרכב, בשוק התחרותי ביותר מבין כל ענפי הביטוח והפנסיה

אוהד מעודי:       יש 14 חברות ביטוח גם כהשוואה למדינות אחרות באירופה, כשבאיחוד האירופי דרך אגב מדינה כזו יכולה לבטח מישהו באיטליה כשבכלל המקור של החברה זה בצרפת, אנחנו עדיין שוק קטן וההבדלים הם שונים

אוהד מעודי:  יחד עם זאת יש חברות חדשות שהכנסנו לאור הקלה בדרישות ההון בשנת 2019 ויש גם אפשרות כמובן למבטח זר לעסוק בישראל

אוהד מעודי:  הוראה מאוד מפורשת בחוק, שברגע שמבטח זר יכול להיכנס הוא יכול לבטח גם בישראל, הוא רק צריך שתהיה לו פה נציגות ישראלית, כמו למשל קרפור שנכנסו, אז יש להם את אלקטרה שזה סוג של נציגות ישראל, וכאן יש התייחסות לדרישות ההון שהופחתו, נכנסו לתוקף ב-2019 והכנסנו חברות חדשות כמו ליברה, We sure, ויש עוד פספורטכארד שזה בתחום ביטוחי הנסיעות

דוד ביטן: אלו שעושים פרסומת כל הזמן?     

אוהד מעודי: בין השאר, כשאתה רואה שיש פרסומות אז זה כנראה שהחברות רוצות לקלוט אליהם לקוחות ומדובר בשוק תחרותי

אוהד מעודי:  זה האינדיקטור הכי חשוב

אוהד מעודי:  בנוסף, אני אציין שיש שלוש חברות ביטוח גם בתחום הרכב שהם בהליכי רישוי מולנו על מנת להכניס עוד חברות חדשות

דוד ביטן: אבל איפה התחרות משפיעה? המחירים עלו

אוהד מעודי: אז תכף, בהמשך אני אגע בכשלים, לצערי, שרובם עקיפים לשוק הביטוח, וחלקם אתה גם מכיר בצורה מאוד טובה כמו הכשל בשוק החלפים ויש פה גם את המשטרה בכל מה שקשור לגניבות

אוהד מעודי:  יש השפעה מאוד משמעותית על שוק הביטוח

אוהד מעודי:  כשאנחנו מסתכלים על דו"חות כספיים אלו התוצאות

אוהד מעודי:  בשנת 2021 בענף רכב רכוש, מבחינת רווח הפסד הוא היה מאוד מזערי

אוהד מעודי:  בשנת 2022 אי אפשר להתכחש לזה, אלו הנתונים, אלו הדו"חות הכספיים, הפסד של 1

אוהד מעודי: 5 מיליארד שקלים, וכתוצאה מזה, אם אני מקביל את זה שוב, לענף רכב רכוש, הפסד של 1

אוהד מעודי: 5 מיליארד שקלים

דוד ביטן: של מה?     

אוהד מעודי: הפסד, בדו"חות הכספיים בענף רכב רכוש

דוד ביטן: בתחום הזה?     

אוהד מעודי: כן כן

דוד ביטן: אבל הם מרוויחים בתחומים אחרים אז מה?      

אליהו ברוכי: למה מביאים עוד חברות?     

דוד ביטן: אז מה? חברות הביטוח מפסידות? לא ראיתי חברות ביטוח מפסידות

אוהד מעודי: דו"חות כספיים זה נתון שאי אפשר להתכחש אליו

אוהד מעודי:  אבל בואו, גם בכל מקרה אם היה איזשהו ענף רווחי אחר, אתה לא רוצה שיהיה סבסוד על לקוחות בענף אחר שהם ישלמו יותר בשביל לסבסד ענף

דוד ביטן: לא, החברות לא מפסידות, בגדול

אוהד מעודי: אתה עוסק הרבה בבנקים

אוהד מעודי:  אם המצב היה כמו בבנקים, אני יכול להבטיח לך שהיה צמצום בהנחות

דוד ביטן: בסדר זה לא כמו בבנקים

אוהד מעודי: אז בסדר, אז אלו התוצאות

דוד ביטן: אוי ואבוי אם זה היה כמו בבנקים

אוהד מעודי: אם היה פה 6 מיליארד שקלים רווח, אז בוא נאמר שהייתי מתבייש להיכנס לחדר

קריאה: למה הם מעלים משכורות?     

בועז סטמבלר: החברות מפסידות, כבוד יושב הראש

דוד ביטן: את התחום הזה הן מפסידות, אבל עכשיו כשהעליתם את המחיר אתן מפסידות? אתן לא מפסידות

אוהד מעודי: אבל כבוד יושב הראש, חשוב שוב, אני אומר, לסייג

אוהד מעודי:  רכב רכוש היו הנחות שצומצמו בפועל, אני מסכים איתך שהלקוח שילם יותר

אוהד מעודי:  בתחום הרכב חובה יש גם להתייחס בהמשך, היבט שקשור לאופנוענים, ויושבים פה גם נציגים שאנחנו בשיח מולם, ששם חד משמעית הרגולטור אישר בחוזר שלו לייקר תעריפים בגלל התוצאות ותכף נתייחס לזה גם בהמשך

דוד ביטן: של מה? של תאונות הדרכים?     

אוהד מעודי: בכלל בהקשר של האופנועים אנחנו מוגבלים ביכולת של המבוטח ברכב אחר לסבסד את האופנוע

אוהד מעודי:  יש תקרה בחוק, וברגע שחורגים מהתקרה אנחנו מפרים את החוק אם אנחנו לא מאפשרים לייקר

אוהד מעודי:  אבל אני אתייחס לזה בהמשך, אני לא רוצה לגזול זמן משאר המשתתפים

דוד ביטן: טוב

אוהד מעודי: סך דמי הביטוח ב-2021 היה כ-8

אוהד מעודי: 2 מיליארד, ב-2022 כמעט 10 מיליארד שקלים

אוהד מעודי:  בין השאר גם זה קשור למצבת כלי הרכב, אבל חד משמעית גם בגלל עלייה במחירים

אוהד מעודי:       תשלומים

אוהד מעודי:  בפועל זה המספר שחברות הביטוח שילמו בשנת 2022, אלו נתונים ראשוניים שאנחנו מפרסמים, כי נתוני 2022 עדיין לא פורסמו בדו"ח השנתי, אבל חשוב לי לשקף פה נתונים עדכניים לוועדה

אוהד מעודי:  9

אוהד מעודי: 1 מיליארד שקלים שולמו על ידי חברות הביטוח בתחום רכב רכוש, כשרכב רכוש זה בעיקר אובדנים, כשהרכב טוטאל לוס כשמקבלים מחיר מחירון, או עלות תיקון של הרכב להחזיר אותו לקדמותו במוסכים

אוהד מעודי:  יש פה עלייה יחסית לא קטנה, משנת 2021 ל-2022

אוהד מעודי:  זה סך התשלומים בפועל

אוהד מעודי:       כשאנחנו מסתכלים על גניבות של כלי רכב, זאת קפיצה בכלל משמעותית

דוד ביטן: רגע, אתה אומר שהם שילמו 9, וכמה הם קיבלו בחזרה?     

קריאה: הוא לא אומר כמה

אוהד מעודי: אמרתי במפורש החברות קיבלו פרמיות בסביבות ה-10 מיליארד, שילמו 9 מיליארד

אוהד מעודי:  זה רק מה שנקרא, ונקודה מאוד חשובה מה שציינת, זה נקרא שיעור נזקים או loss ratio, זה גם צוין במסמך של הממ"מ, זאת אומרת כ-90% ממה שהם קיבלו הם שילמו

אוהד מעודי:  עכשיו, זה בלי כל העמלות לסוכני הביטוח ובלי כל ההוצאות שמסביב

אוהד מעודי:  אם אנחנו מחשבים כולל העמלות ששולמו לסוכנים וההוצאות, זה יוצא מעל 100%, בסביבות 110 אפילו 115 אחוזים, זאת אומרת החברות הפסידו בפועל

אוהד מעודי:  מעל 100% זה הפסד

דוד ביטן: ב-2022?     

אוהד מעודי: כן

דוד ביטן: שהפסידו מיליארד? זה מה שאתה אומר?     

אוהד מעודי: הפסידו 1

אוהד מעודי: 5 מיליארד, זה בסך הכל

אוהד מעודי:  אבל אני גם מגלם לך את זה בנתון החשוב שציינת, כמה זה ביחס למה שהם שילמו וכמה הם קיבלו

אוהד מעודי:  שגם שם, אם מגלמים את ה-combined lost ratio הוא מעל 100%

אריה אלדד: כמה הפסד מהשקעות בשוק ההון?     

אוהד מעודי: גם נקודה חשובה

אוהד מעודי:  בתחום ביטוח חובה, החברות שומרות עתודה, כי בביטוח חובה זה נקרא זנב ארוך, עד שתביעה מתבררת, אם יש נזק גוף זה לוקח זמן עד שמגבשים נכות וכו', ולכן הן שומרות את העתודות ומשקיעים את זה בשוק ההון

אוהד מעודי:  גם שם היו הפסדים, זה לא סוד שבשוק ההון היו הפסדים

דוד ביטן: כל קופות הגמל והכל, הפסידו

אוהד מעודי: אז חד משמעית, וזה משפיע גם על ענף רכב חובה

דוד ביטן: אז כמה הם הפסידו שם? זה בתוך ה-9 מיליארד הזה?     

אוהד מעודי: לא, זה לא קשור

אוהד מעודי:  זה בלי קשר

אוהד מעודי:  יש הפסד חיתומי בתחום הביטוח, ובנוסף לזה יש גם הפסד של ההשקעות אז צריך להבין שזה עוד שמן שנשפך למדורה מבחינת ההפסדים

אוהד מעודי:  בעבר דרך אגב, וזו נקודה חשובה, גם כשהחברות היה להן רווח קטן - - -     

דוד ביטן: אני רוצה להבין את העניין

דוד ביטן:  בגדול, מבחינת רשות שוק ההון, אתם אין לכם שליטה על ההוצאות שלהם, גם אין לכם שליטה על החלטות חברות הביטוח כמו שהיו, אנחנו דנים על המוסכים איך הם מבצעים את התשלומים ואיך כל מיני דברים, מצד אחר

דוד ביטן:  מצד שני, כשמראים הפסד אתם מעלים להם את הפוליסה

דוד ביטן:  זאת אומרת, אם הכל תלוי בכם, והכל תלוי בנו, במובן הזה, וזה כמו חשבון סגור כזה, אז למה אתם לא מתערבים

דוד ביטן:  אתם לא יכולים לעשות מה שהם רוצים

אוהד מעודי: כבוד יושב הראש, תחשוב על עסק, חנות פלאפל בסדר? הוא מפסיד

דוד ביטן: אבל אין להם עסק

דוד ביטן:  לפי השיטה שלכם הם מנהלים בשבילנו את העסק הזה, אבל איך שהם רוצים, אם היה להם הפסד אז הם מעלים את המחיר

דוד ביטן:  אם אין להם הפסד, מה? הם מורידים את המחיר? פעם ירד המחיר?     

אוהד מעודי: חד משמעית, אני אציג בהמשך את השקף

דוד ביטן: זאת אומרת אתם מנהלים את זה בשבילנו איך שאתם רוצים ובסוף אנחנו נושאים בעלויות

קריאה: תראה במסמך של הממ"מ בשנים האחרונות, בשנים האחרונות ירדו המחירים

אוהד מעודי: תכף אם ירצה גם הבחור מהממ"מ להתייחס גם לדברים

דוד ביטן: איפה הממ"מ פה? תכף אנחנו נותנים לו ואחר כך נעבור אליך

אוהד מעודי: טוב, נתונים לגבי תאונות

אוהד מעודי:  גם כאן יש עליה די משמעותית מ-2021 ל-2022 ובכלל מגמת עליה בתשלומי התביעות

דוד ביטן: את זה תזכרו בדיון על המוסכים, בעניין הזה, כי בסופו של דבר מה שאתם לא עושים, את העלויות אנחנו צריכים לשאת

רונן לוי: הם לא אמרו מוסכים

דוד ביטן: לא, לא דוגמה אני נתתי

רונן לוי: אז זה לא מוסכים מה שהוא מראה פה

רונן לוי:  הטוטאל לוס, אנחנו לא גונבים מכוניות, סליחה אנחנו לא גונבים מכוניות

דוד ביטן: לא משנה, הם מנהלים את העסק ואנחנו משלמים את הכל

רונן לוי: אנחנו לא גונבים מכוניות וה-cost lost אין לזה מחיר

דוד ביטן: רונן, הבנו את זה

דוד ביטן:  זה גם המוסכים, לא רק אתם

רונן לוי: זה גם, שיגיד כמה וכמה, שיפרט

אוהד מעודי: בשורה התחתונה יש פה התייחסות לתאונות

אוהד מעודי:  שהרכיב הזה הוא רלוונטי לכל מה שקושר לאובדנים

רונן לוי: אין התייחסות, אתה מגלם את זה

דוד ביטן: רונן, אתה רוצה לשבת במקומי? בוא שב במקומי, עזוב אותך

דוד ביטן:  נהל את זה, דבר מתי שאתה רוצה, ותן רשות דיבור, וכולנו נהיה מבסוטים נכון?     

אוהד מעודי: נגיע לנושא שמאוד אהוב על רונן מאיגוד המוסכים, נושא החלפים

אוהד מעודי:  שאני מניח שהוא יסכים שגם הוא יסכים שיש בו כשל

אוהד מעודי:  אפשר לראות בצורה מאוד ברורה את ההשלכה, בשורה תחתונה, במספר הגניבות וגם באובדנים

אוהד מעודי:  הגניבות, אגב, גם כן הנושא של החלפים, סוג של מתדלק את הנושא של הגניבות

אוהד מעודי:  במיוחד אם יש קושי או ביקוש מאוד גבוה לחלפים

אוהד מעודי:       אובדנים, גם כן, ברגע שעלות החלפים היא מנופחת והיא מאוד גבוהה, מספיק שיש נגיעה בדלת או פנס וכבר הרכב מושבת

אוהד מעודי:  אגב זה לא אינטרס לא של חברת הביטוח וגם לא של המוסכים כי מוסכים רוצים לתקן וחברת הביטוח לא רוצה לשלם מעבר

אוהד מעודי:  כי שוב, היא לא כיס עמוק ובסוף זה הולך לפרמיה

דוד ביטן: אנחנו עוד נדבר על המוסכים, זה לא לעכשיו

דוד ביטן:  בכל מקרה את הבעיה של המוסכים אנחנו נפתור

אוהד מעודי: אבל זה חלק מאוד אינהרנטי ורלוונטי ולכן גם הפתרון שיצא הוא צריך להיות מאוזן כי אם אתה משחרר שם הכל, אז הפער פה יהיה לא 100% הוא יכול לקפוץ גם ל-200%

אליהו ברוכי: מה רואים פה בשקף הזה?     

אוהד מעודי: אז אמרתי, זה מתייחס למספר האובדנים, של טוטאל לוסים מה שנקרא, של כלי רכב שירדו מהכביש, וה-8,439 העלייה המשמעותית זה לגבי מספר הגניבות, זה לא תשלומים

אוהד מעודי:  מקודם ראינו את התשלומים

אליהו ברוכי: מקודם היה תשלומים ועכשיו זה מספר?     

אוהד מעודי: בדיוק, התשלומים על הגניבות

דוד ביטן: מה זה, המשטרה הגניבות קפצו לפי מה שאני שומע ברדיו כשאני נוסע, הן קפצו בצורה דרמטית

קריאה: הייתה איזו כתבה שהם ירדו אפילו עכשיו

דוד ביטן: איזה ירדו

בועז סטמבלר: על פי נתוני חברות האיתור פוינטר ואיתוראן, יש עליה של 200% בחציון הראשון של השנה

אוהד מעודי: זה אגב נתון שמדווח לנו על כל תביעה שחברה משלמת על גניבה, זה הנתון

אוהד מעודי:  יכול להיות שיש כמובן הרב היותר גניבות שלא מדווחות בכלל, שהבן אדם לא תבע את הפוליסה, ויכול להיות שהמספר שם - - -     

דוד ביטן: אם גנבו לבן אדם את האוטו, הוא לא תובע את הפוליסה?     

אוהד מעודי: אם יש לו ביטוח, לא לכולם יש ביטוח מקיף, יש כאלה שעושים ביטוח צד ג'

דוד ביטן: זה המכוניות ששוות 1,000 שקל לא עושות ביטוח מקיף

דוד ביטן:  כבר אין דבר כזה, רוב הגניבות זה מכוניות חדשות

אוהד מעודי: נכון בערך עד שלוש שנים

דוד ביטן: אז יש ביטוח, אין מצב שאין ביטוח

אוהד מעודי: אבל יש לך גם ציי רכב שהם לא מבטחים את הכלים שלהם

דוד ביטן: מה קרה שפתאום הגניבות קפצו בצורה דרסטית? ומה אתם עושים במשטרה שיהיה כמה שפחות? זה לא רק למלא טופס שגנבו רכב ואומרים לו לך לחברת ביטוח

דוד ביטן:  בסוף יש לו השפעה על המחירים הדבר הזה

מאיה גולדשלג: אז קודם כל באמת הייתה עליה מאוד משמעותית בגניבות של כלי הרכב

מאיה גולדשלג:  אם אנחנו משווים את זה לתקופה שלפני הקורונה, אנחנו חושבים שיותר נכון להשוות נתונים לא לשנת 2000, במיוחד בתחום הרכב שהיה עוצר

אוהד מעודי: 2017 עוד לא הייתה קורונה

מאיה גולדשלג: לא, באופן כללי, אם משווים לשנת 2019 זה יותר נכון

מאיה גולדשלג:  העלייה התחילה אחרי שנת 2000, אחרי קורונה

אוהד מעודי: 2020

מאיה גולדשלג: 2020, סליחה

מאיה גולדשלג:  אנחנו חושבים שעיקר ההשפעה הייתה בגלל המצב של שוק כלי הרכב, התייקרות בשוק כלי הרכב, התייקרות משמעותית בחלפים, קושי בשינוע, קושי בהספקה של כלי הרכב לישראל מיד אחרי הקורונה, ובעיות שאנחנו מכירים אותם ולא השתנו לאורך השנים

דוד ביטן: למה? הייתה עצירה בזמנו, לפני שבע שנים הייתה עצירה

מאיה גולדשלג: נכו, הייתה ירידה

דוד ביטן: לא עצירה, סליחה, נכון את צודקת, ירידה

דוד ביטן:  ומה קרה עכשיו?     

מאיה גולדשלג: הייתה ירידה בהיקף של גניבות כלי הרכב בעיקר בגלל שינוי, גם בגלל שהמשטרה השקיעה בזה הרבה מאוד משאבים

אוהד מעודי: הייתה יחידת אתגר

דוד ביטן: נכון, אז עכשיו אין יחידת אתגר?     

מאיה גולדשלג: נכון, יש עדיין יחידת אתגר

בועז סטמבלר: אבל המשימה שלה היא לא גניבות רכב הום

בועז סטמבלר:  זאת הבעיה, שינו לה את המשימה

מאיה גולדשלג: לא, נכון, עדיין המשימה שלה זה גם כלי רכב

דוד ביטן: אבל למה המשטרה סגרה, בעצם הפסיקה את הפעילות? זה לא חשוב?     

מאיה גולדשלג: הירידה המשמעותית נבעה משינוי חקיקה בזמנו, שאסר שימוש בחלפים גנובים

דוד ביטן: נכון

דוד ביטן:  לא בחלפים גנובים, חלקים משומשים יד שניה

מאיה גולדשלג: ואישר שימוש רק בחלפים מקוריים, יד שניה, ואישר שימוש רק בחלפים חדשים

מאיה גולדשלג:  עכשיו, העלייה הזאת המשמעותית שאנחנו מתמודדים איתה, היא גם תוצאה של מצב כלכלי עולמי וגם בישראל, גם מצב מתמשך - - -     

דוד ביטן: שמה המצב תסבירי לנו? הבנתי שקל מאוד לגנוב רכבים עכשיו

מאיה גולדשלג: גם קל מאוד לגנוב רכבים

מאיה גולדשלג:  אחת הסיבות למה גונבים רכבים חדשים, זה בגלל שקל מאוד לגנוב רכבים שהרכיבים שלהם הם מחשבים

מאיה גולדשלג:  היום יש פה נציגים של - - -     

דוד ביטן: אז הם לא מנסים לעשות הגנות כאלה? או שאי אפשר?     

מאיה גולדשלג: אי אפשר

בועז סטמבלר: אפשר, אבל יבואני רכב לא מסכימים לניתוקים

אוהד מעודי: אפשר לשים את המנעול הגה שהיה פעם

בועז סטמבלר: אנשים חוזרים היום למנעול הגה כמו שאומר מעודי

מאיה גולדשלג: זמן גניבה של רכב היום הוא מספק דקות בודדות בגלל האפשרות להתחבר מרחוק עם מכשירים

דוד ביטן: נו, אז צריכים למצוא פתרון עד כמה שאפשר, זה לא יכול להיות

דוד ביטן:  מה ההשפעה של גניבות הרכב בשנת 2022, על המחיר ב-2023? על העלייה? תגיד לנו

אוהד מעודי: אז הצגתי בשקף הקודם בסביבות 700 מיליון שקלים

דוד ביטן: לא לא, באחוזים

דוד ביטן:  בכמה הגניבות גרמו לעלייה של התעריף?     

אוהד מעודי: שאלה מצוינת

דוד ביטן: בכמה הגניבות גרמו לעליה של התעריף?     

אוהד מעודי: שאלה מצוינת, הגניבות והטוטאל לוסים מהווים רכיב של בין 20-30 אחוזים מההשפעה על הפרמיה

דוד ביטן: עזוב טוטאל, הגניבות

אוהד מעודי: הגניבות בסביבות 15%, 20%

דוד ביטן: עליה של התעריף?     

אוהד מעודי: אבל החלק המשמעותי זה עלות התיקון

דוד ביטן: וכמה זה בכסף? 700 מיליון?     

אוהד מעודי: כן, משהו כזה, כמעט מיליארד שקלים

דוד ביטן: נו אתם שומעים?     

מאיה גולדשלג: בין היתר בגלל שזה כלי רכב חדשים

דוד ביטן: עזבי, תכף אנחנו נתייחס לזה אבל בגדול צריך לעשות משהו בעניין, גם המשטרה ותגיד לי, מי שנהנה מגניבות רכב זה קודם כל היבואנים

דוד ביטן:  ברגע שגנבו רכב חוזרים לקנות רכב חדש

אוהד מעודי: חוזרים אליהם עוד פעם לרשת לקנות עוד רכב

דוד ביטן: נו אז מה? אז הם לא צריכים לממן חלק מהפעולות האלה?     

אוהד מעודי: יכול להיות שאין להם אינטרס, אני סתם אומר את זה

אוהד מעודי:  אבל אתה יודע, בעבר אולי הבקרה או היכולת למנוע מכלי רכב שירכשו אותו, אז אתה יודע, אם הבקרה הייתה יותר אפקטיבית וחזקה אז לא היה צריך לקנות רכב חדש נוסף כנראה שיש אינטרס

דוד ביטן: קודם כל אני חושב שצריך לעשות איזושהי קרן בעניין הזה, שזה יחזור לציבור

דוד ביטן:  שלא תהיה עלייה גדולה מאוד של הרכבים

דוד ביטן:  אתה יודע מי עוד נהנה מזה? גם משרד האוצר

דוד ביטן:  יש מיסים, גובים יותר מיסים

אוהד מעודי: אני לא משרד האוצר, אנחנו רשות שוק ההון

דוד ביטן: לא משנה, אבל כולם נהנים מזה, היחיד שמשלם זה הצרכן, זה המצב

דוד ביטן:  אז עם כל הכבוד לאוצר, יש פה נציג של האוצר? לא באו

אוהד מעודי: הם יבואו לחקלאים בדיון הבא

דוד ביטן: אתם לא מעניין אתכם באוצר, לא מעניין הנושא של עליית המחיר? אתה מייצג אותם?     

אוהד מעודי: אני מייצג את רשות שוק ההון

דוד ביטן: אז קודם כל לדעתי, עם כל הכבוד למשטרה, אתם צריכים להיכנס לעניין לא יכול להיות שאתם תגידו זו לא בעיה שלנו כי קל לגנוב רכב, אז אנחנו ניתן להם לגנוב - -     

מאיה גולדשלג: המשטרה בחיים לא אומרת שזה לא בעיה שלה 

דוד ביטן: - - ואז המחיר, זה לא הגיוני

מאיה גולדשלג: המשטרה אף פעם לא אומרת שזו לא בעיה שלה, כשזה בהגדרה פלילית

דוד ביטן: לא, אתם לא מתקצבים את זה, הכל בסדר

מאיה גולדשלג: מה אנחנו?     

דוד ביטן: אתם לא מתקצבים את זה יותר

מאיה גולדשלג: למה?     

דוד ביטן: האתגר לא עושה את אותה עבודה כבר

אסף וישניה: אדוני, אם אפשר לציין כמה דברים? קודם כל אתגר לא עובדת לבד בתחום הרכב, זה כל המשטרה, כל המחוזות, יחידות מג"ב, הרבה מאוד יחידות

אסף וישניה:  אם אנחנו מסתכלים על נתונים של כמות כתבי אישום, כמות עצורים, אין ירידה

אסף וישניה:  אין ירידה בכמות העצורים, כמות כתבי האישום שאנחנו עושים, כמות הפעילות שלנו בתחום הרכב, אין ירידה

אליהו ברוכי: אין ירידה ביחס למה? ביחס לשנים קודמות או ביחס לגניבות?         

אסף וישניה: ביחס לשנים קודמות אני מדבר

אליהו ברוכי: אבל אם הגניבות - - - אז צריך להיות אחוז - - -     

דוד ביטן: מה זה אין ירידה? יש עליה, אמרתם בעצמכם שיש עליה

אסף וישניה: לא, קודם כל אני עונה שאין ירידה

דוד ביטן: למה? הנה שמעת את חברות הביטוח, שהאתגר כבר לא מתפקדת בתחום

אסף וישניה: אז כל אחד אומר מהזווית שלו, אנחנו אומרים מהזווית שלנו

דוד ביטן: אז רגע, שניה

דוד ביטן:  למה אמרת שאתגר כבר לא בעניין?     

אוהד מעודי: אני אומר את זה כי א' אם אתה מסתכל בערך של אתגר בוויקיפדיה, משנת 2019 שינו להם את הייעוד שלוש פעמים וגם משיחות שלנו איתם אנחנו יודעים שיחידת אתגר לא פועלת היום ב-100% במשימה של איתור ומניעה של גניבות רכב

אוהד מעודי:  זאת עובדה

מאיה גולדשלג: בסדר גמור כי תמונת מצב פשיעה במדינת ישראל - - -     

אוהד מעודי: אתגר זה ראשי תיבות של איתור גניבות רכב

אוהד מעודי:  חבר'ה זו יחידה שהוקמה, שהייעוד שלה לטפל בזה

אליהו ברוכי: ואיזה משימות היום הוספו לה?     

קריאה: פשיעה במגזר הערבי, איתור אמל"ח, כל מיני דברים כאלה

מאיה גולדשלג: סליחה, אם אנחנו נוכל לייצג את יחידת אתגר

מאיה גולדשלג:  יחידת אתגר מטפלת היום בבעיה של כלי נשק בלתי חוקיים, שזאת בעיה אקוטית במדינת ישראל, משפיעה באופן ישיר על שלום הציבור ובטחונו, והמשטרה שיש לה משאבים מוגבלים שלא גדלים - - -     

דוד ביטן: קיבלתם עכשיו 9 מיליארד שקלים לא? מה?     

מאיה גולדשלג: אם תרשה לי אני יודעת לדבר על תופעות הפשיעה ולא על תקציב המשטרה

מאיה גולדשלג:  וכשאנחנו מתמודדים עם תופעות פשיעה חמורות שמתגברות, בסוף את אותה העוגה צריך לחלק בצורה - - -     

דוד ביטן: אבל זה תמיד ככה

דוד ביטן:  מה הבעיה? שהמשטרה מחליטה אם יש עכשיו הפגנות, כל השוטרים הולכים להפגנות

דוד ביטן:  יש דברים אחרים כל השוטרים לשם

דוד ביטן:  אבל תכלס? יש דברים ייעודיים, אין מה לעשות, זה גם תפקיד המשטרה

מאיה גולדשלג: נכון, ולכן אתגר מטפלת גם בתופעה של גניבות כלי רכב, וגם בתופעה - - -     

דוד ביטן: לא, אני חושב שזה דבר שצריכים להתייחס אליו שאתם צריכים להיכנס חזרה לתלם

רונן לוי: יש פה עוד לקונה אדוני

דוד ביטן: לא לא, עזוב אותך רונן, מה אתה רוצה? להביע עמדה כללית עכשיו?      

רונן לוי: כן

דוד ביטן: מייצג את הציבור הרחב?     

רונן לוי: לא, הפוליסה התקנית, הוא יכול לתקן את זה

רונן לוי:  הוא יכול להחליט שהטוטאל לוס לא ב-60%, הפוליסה, הוא יכול, הוא לא עושה את זה

קריאה: מה אנחנו אשמים עכשיו?     

דוד ביטן: לא, עברת נושא, רגע

רונן לוי: אתה אשם, בוודאי שאתה אשם

רונן לוי:  הפוליסה התקנית אתה אחראי עליה

דוד ביטן: רונן עברת נושא

רונן לוי: לא עברתי נושא, גניבות הרכב, גונבים רכב בשביל לשקם את - - - והוא יכול לטפל בזה

דוד ביטן: רונן, נראה לך שאני לא אגע בנושא של הטוטאל לוס? לפי מה שהוא אמר אז אני כן אגע

דוד ביטן:  הנושא הזה א' צריך להיות מטופל אני לא יודע מי אחראי על זה, וב' הנושא הזה של הגניבות צריך למצוא שיטות חדשות איך אנחנו מורידים את הגניבות

דוד ביטן:  אם אתה בא עם מחשב כזה, תיק תק ואתה מתחיל לנסוע, וגם ליבואנים הם צריכים להיכנס לזה

אוהד מעודי: אנחנו יותר מנשמח אני חושב

דוד ביטן: מי אחראי על הדבר הזה בממשלה?     

אוהד מעודי: בעיקרון בממשק מול יבואני הרכב זה משרד התחבורה

אוהד מעודי:  אני יותר מאשמח לשבת עם אבנר ולראות איך מול יבואני הרכב מייצרים מערכות אבטחה יותר חזקות

אוהד מעודי:  כי כמו שציינת, אולי זה סוג של אינטרס

אוהד מעודי:  וגם המשרד לביטחון פנים בהקשר של הגברת האכיפה

אוהד מעודי:  אני אגיע לזה בהמשך

דוד ביטן: תכף, תכף

קריאה: יש עוד נקודת תורפה מעבר למשטרה וזה רשות המעברים

קריאה:  ישראל היא מדינה מחוררת, פרוצה, אין אכיפה במעברים מישראל לרשות הפלסטינית

קריאה:  המכוניות נגנבות בכל שעות היממה ועוברות שם בלי שום פיקוח

קריאה:  חבל שהם לא נמצאים כאן

דוד ביטן: מי זה רשות המעברים? אה, אתם פה

אברהם ביטון: אדוני יושב הראש, אבי רשות המעברים

אברהם ביטון:  ראשית, כמובן, רשות המעברים העיסוק המרכזי שלה הוא הנושא של מניעת טרור וזליגת טרור מאיו"ש לישראל זה לפני הכל

אברהם ביטון:  אנחנו כמובן פועלים בשיתוף עם משטרת ישראל

אברהם ביטון:  רשות המעברים לא יכולה לעכב כל רכב שחוזר מישראל במגמת כניסה לאיו"ש לבדיקה

אברהם ביטון:  לא כתוב לו רגע אני גנוב

אברהם ביטון:  כשאנחנו מקבלים מידע מהמשטרה, כשהגיע מידע כזה כשתושב התלונן, כמובן המעברים נערכים ועושים את המאמץ למנוע את זה בתיאום עם המשטרה

אברהם ביטון:  לפחות מה שאני יודע גם חלק מהמעברים - - -     

דוד ביטן: לפי מה שאתה אומר אתם לא עושים בדיקה של העניין הזה?     

אברהם ביטון: אנחנו מבצעים בקרה על הכניסה והיא בקרה מוגבלת

דוד ביטן: איזו בקרה? אתם רק בודקים את הנושא של טרור וזה

דוד ביטן:  אתם לא בודקים אם עכשיו עובר רכב, אתם יכולים הרי לבדוק מי הבעלים ולראות מי נכנס

דוד ביטן:  נכון, זה יעכב את הכניסות ואת היציאות

אברהם ביטון: בכניסה מאיו"ש לישראל, אנחנו מבצעים את הבקרה, אני לא נכנס כרגע לתהליכים

דוד ביטן: לא צריך לדעת את זה

אברהם ביטון: מבוצעים תהליכים מסודרים

אברהם ביטון:  אנחנו עוסקים גם בנושא החזרה מישראל, פה זה קצת יותר מורכב כי היכולת שלנו להגביל אנשים בחלק מהמעברים אין בקרת כניסה חזרה

אברהם ביטון:  מעבר חוצה שומרון בכביש 5 הוא פתוח, זה לא שאין אצלו, המעבר פתוח כי כשאתה תעצור בכביש 5 להתחיל לעשות בדיקה של מי שחוזר לאריאל הוא יעמוד עוד חצי שעה, ואז - - - יתקשר

דוד ביטן: טוב, אז בוא נגיד שזה דבר לא יודע מה, אנחנו לא מומחים לעניין הזה, וודאי שלא

דוד ביטן:  לא איך אנחנו מונעים את גניבות הרכב, אבל זה דבר שצריכים לפתור אותו או לפחות להקשות על העבריינים לעשות

דוד ביטן:  אי אפשר למנוע את זה לגמרי

אברהם ביטון: בכל מידע כבוד יושב הראש, שיתקבל אנחנו עושים את המאמץ לבצע

דוד ביטן: אנחנו צריכים לראות מי המומחה ואיך אנחנו עושים את זה, אנחנו לא נוותר על זה

דוד ביטן:  זה מעלה את המחיר, העלה את הפוליסות וזה יעלה עוד יותר בשנה הבאה אם ימשיכו לגנוב רכבים

אברהם ביטון: כבוד היושב ראש, אני חושב שצריך להקים איזשהו צוות בין-משרדי

דוד ביטן: אין בעיה אבל מי יקים את זה? מי הצוות המומחה?     

אוהד מעודי: בוא, אנחנו יכולים לנסות להרים את זה מול משרד לביטחון פנים, מול משרד התחבורה - - -     

דוד ביטן: אתם מוכנים לקחת את זה על עצמכם?     

אוהד מעודי: שוב, לא הכל בסמכות שלנו, אבל כן לראות איך לגבש המלצות לפעולה

דוד ביטן: אחנו נבקש את זה מכם, הנה אנחנו מבקשים את זה ממכם להיכנס לעניין

דוד ביטן:  כמה זמן?     

אוהד מעודי: עוד לא הקמנו את הצוות

דוד ביטן: כמה זמן? עד אחרי הפגרה יהיו מסקנות? הנושא הזה של ההגה, שאמרתם, זה יכול לפתור חלק מהבעיה? אז למה אתם לא אומרים את זה? למה המשטרה לא מבקשת את זה? מה הבעיה? למה יש בעיה עם זה?     

אסף וישניה: תראה כבוד יושב הראש, כל דבר יכול להוריד את הגניבות, אבל לגניבות, צריך להבין, יש מנוע עיקרי, היצע וביקוש, שוק כלכלי

אסף וישניה:  כל עוד אתה לא פותר בעיה אקוטית מרכזית שיש ביקוש גדול לרכבים, זה 80% מהמשימה

דוד ביטן: תכף אנחנו נתייחס לזה, אבל עדיין יש אמצעים טכנולוגיים

אסף וישניה: כל אמצעי שיהיה עד רמה של מנעול הגה מוריד גניבות

דוד ביטן: אז תעשו

אסף וישניה: עד כמה שזה יישמע מצחיק

דוד ביטן: אני בחודש האחרון קורא מאמרים, שומע רדיו רואה בטלוויזיה, גם היה

דוד ביטן:  קל מאוד לגנוב רכבים

דוד ביטן:  אז אם זה המצב אז למה אף אחד לא נכנס לזה? מה, אתם מחכים לוועדה?     

קריאה: צריך הסברה

דוד ביטן: אנחנו נקים את הצוות הזה

רונן לוי: שינוי של הגדרת טוטאל לוס יטפל במניע

דוד ביטן: שניה, עוד פעם, אני אוציא אותך רונן, אני באמת אוציא אותך, כי אמרתי שאנחנו נגיע לזה, ועכשיו אנחנו מגיעים לזה

דוד ביטן:  אתה מתעסק בעניין שלך רק

רונן לוי: לא, אתה טועה, אני מדבר על הגניבות רק

דוד ביטן: אוקיי

דוד ביטן:  עכשיו בוא נראה מה ההשפעה של הטוטאל לוס הזה על המחיר?     

אוהד מעודי: גם כן אז כמו שציינתי בסך הכל זה 30, בסביבות 15-20 אחוזים

דוד ביטן: לא קשור לגניבות?     

אוהד מעודי: לא קשור

דוד ביטן: מישהו יכול להסביר לנו את הטוטאל לוס הזה?     

אוהד מעודי: אני אסביר, ציין את זה בחצי משפט רונן

אוהד מעודי:  הפוליסה התקנית שהיא שואבת מתקנות התעבורה, על פי תקנות התעבורה במדינת ישראל, ברגע ששמאי ראה ששווי הנזק ביחס למחיר הרכב כולו זה 60%, הרכב צריך לרדת מהכביש

אוהד מעודי:  עכשיו, בגלל הכשל בשוק החלפים - - -     

דוד ביטן: תכף נגיע לכשל

אוהד מעודי: לא, אבל זה משפיע כי ברור שככל שהחלפים יותר יקרים, אז מגיעים לשיעור של 60% בצורה הרבה יותר מהירה

אוהד מעודי:  וזה שהו שאנחנו מסכימים שיש בו כשל

אוהד מעודי:  ברגע שיהיה תיקון בתקנות התעבורה - - -     

דוד ביטן: אבל המחיר של החלפים זה לא המחיר שכתוב במחירון

דוד ביטן:  לוקחים את זה בחשבון כשאתה עושה טוטאל לוס?     

אוהד מעודי: שמאי שמגדיר את שווי הנזק הוא לוקח את זה ברוטו ללא הנחות

דוד ביטן: לא, ברור, תגידו לי, אז על מה אתה מדבר נו מה? זו בדיחה עכשיו

דוד ביטן:  סיפרת לנו בדיחה

אוהד מעודי: אבל זאת ההוראה

דוד ביטן: אז תשנו את ההוראה

אוהד מעודי: של משרד התחבורה

דוד ביטן: אז שישנה

קריאה: או שיהיה אסור לתת הנחות, או שתעצרו את ההנחות האלה

דוד ביטן: מה זה השטויות האלה? אז ברור שהטוטאל לוס הוא לא טוטאל לוס

אוהד מעודי: תנו עוד משפט, אני יותר ממסכים איתכם

קריאה: הם גם משחקים בעבודה השמאים

קריאה:  גם בחלפים

דוד ביטן: מי את? אז בואי שבי איתנו

דוד ביטן:  למה לקחתם את כל המקומות? מי לקחו את כל המקומות? המוסכים לקחו את כל המקומות?     

אוהד מעודי: הנה עינת תסביר, יש את התקנות ששרת התחבורה אימצה

דוד ביטן: אז תתקנו את התקנות, מה אתם עושים בנדמה לי? המחיר של המחירון זה לא המחיר האמיתי, אז צ'יק צ'ק מגיעים ל-60%

אוהד מעודי: אין בעיה ברגע שזה יאומץ גם הפוליסה התקנית תקבע - - -     

קריאה: אין הגדרה כזאת בעולם, רק בישראל

עינת סגל: עינת סגל, מנהלת אגף הרכב משרד התחבורה

עינת סגל:  אובדן גמור, לא אובדן גמור להלכה כי זה מושג כבר של שוק ההון, אובדן גמור זה מושג שנקבע בתקנות התעבורה, וכרגע הוא מתבסס באמת על עלות נזק גולמי, מעל 60% אנחנו פועלים כדי לשנות ושזה יתייחס בהיבט מקצועי לנזקים בטיחותיים

עינת סגל:  זאת אומרת אם הרכב עכשיו ניזוק בהיבט בטיחותי, לא מעניין אותנו כלכלי, רק בטיחות, והשמאי יצטרך להעריך את זה, אז הוא יכול להכריז עליו כאובדן גמור

דוד ביטן: אבל אתם נותנים לו את זה בקלות, לשמאי

דוד ביטן:  אני מאוד מצטער

עינת סגל: למה בקלות?     

דוד ביטן: כי המחיר של החלפים הוא לא המחיר

עינת סגל: זה לא קשור

עינת סגל:  אני מוציאה את המחיר של החלף מהמשוואה בכלל כשאני קובעת אובדן גמור

עינת סגל:  אני מתייחסת רק לנזקים בטיחותיים ברכב שמסכנים בסופו של דבר

דוד ביטן: לא, אבל את אמרת משהו אחר

אוהד מעודי: יכול להיות אבל גם, עינת, שמשהו בטיחותי זה רק 20-30 אחוזים נזק, אבל הוא ירד מהכביש עדיין

דוד ביטן: לא לא גברתי

דוד ביטן:  מה שמך?     

עינת סגל: עינת סגל

דוד ביטן: יופי

דוד ביטן:  יבדקו עוד פעם את העניין הזה

דוד ביטן:  המחירים צריכים להיות לפי מחיר השוק ולא המחיר שכתוב במחירון

עינת סגל: זה הנושא שאני רוצה להתייחס אליו

דוד ביטן: בסדר אז זה יוריד חלק גדול

דוד ביטן:  כמה, רונן? עכשיו הגיע הזמן שלך

דוד ביטן:  אנחנו רוצים דיונים, לא דיבורים

דוד ביטן:  לפי הניסיון שלך, המצטבר, אז תגיד לנו לגבי הטוטאל לוס

רונן לוי: אני מדבר רק על הגניבות, לא מדבר על חלפים

דוד ביטן: עזוב את הגניבות, אתה לא מומחה לגניבות

רונן לוי: אני מומחה, אני עשיתי את החוק הזה נו באמת

רונן לוי:  אתה לא מכיר

דוד ביטן: בסדר, עזוב אותי עכשיו

דוד ביטן:  דבר איתי על הטוטאל לוס

רונן לוי: אני באמת מומחה, אני כתבתי 50% מהחוק למניעת גניבות

דוד ביטן: בסדר אבל אתה לא מומחה לגניבות

רונן לוי: אני מומחה, תאמין לי

דוד ביטן: אל תגיד את זה ליד המשטרה שאתה מומחה לגניבות, תגיד לי

רונן לוי: הם יודעים את זה, אני הייתי שותף להקמת אתגר החדשה

דוד ביטן: בסדר, דבר איתי על הטוטאל לוס

רונן לוי: לפחות תן לי את הכבוד

דוד ביטן: אז אני נותן ל–, אני לא מבין

רונן לוי: רונן לוי יושב ראש איגוד המוסכים בישראל

רונן לוי:  בחו"ל, הגדרת טוטאל לוס בביטוח, שזה נמצא כמובן בטריטוריה של רשות שוק ההון ולא בטריטוריה של משרד חברת הביטוח, ההגדרה של טוטאל לוס הוא שערך הנזק שווה לערך הרכב או לערך הנכס, זו צריכה להיות ההגדרה גם בביטוח בישראל

רונן לוי:  זה שזה 60% היום או 50% או 40%, היום כשמורידים מכונית בנזק של 40%, אפילו 32% מורידים אותם לאובדן להלכה

רונן לוי:       המניע העיקרי שביחידת אתגר כתבו אותו ופרסמו אותו לגניבות רכב ולשיקום המכוניות של אובדן להלכה

רונן לוי:  זאת אומרת לוקחים מכונית טובה, איכותית ובטיחותית, גונבים אותה באותו לילה שרכב נכנס להכרזה שלו, לאובדן להלכה

רונן לוי:  בשביל לשקם את הרכב הדפוק מתקנים אותו בשטחים, לוקחים אוטו חדש וטוב עדיף היה כבר לזייף את המספר ששלדה שלו ולא לעשות מה שעושים היום, שוחטים את האוטו הטוב בשביל לתקן את האוטו הדפוק בשטחים ברבע מחיר רק לסבר את האוזן

רונן לוי:       כשגונבים רכב, הגנב עצמו מקבל 2,000 שקלים, 3,000 שקלים על אוטו של 100,000-150,000 שקלים, שוחטים אותו בשטחים, הרכב הזה, השמאי מכריז על הרכב אובדן הלכה

רונן לוי:  עולה על הגרר כאילו למגרש ההסדר, הוא כבר נוסע ישירות לשטחים

רונן לוי:  הרישיונות נמצאות אצל חברות הביטוח לפי החוק, אסור להם לתת את הרישיון חזרה, לפי החוק, לאותו סוחר רכב שקנה את האוטו בשביל למכור אותו בחזרה

רונן לוי:       הם נותנים את זה גם כשהם רואים שכתוב בחוק שהשמאי קבע 50%, 60% נזק, שרואים שתיקנו את האוטו ב-1,500 שקלים

רונן לוי:  אין קורלציה בכלל בין מה שתוקן הרכב, בחשבוניות שמוגשות על ערך התיקון, לבין מה שהשמאי קבע

רונן לוי:  אז או שהשמאי שקרן או שהגנב שקרן

רונן לוי:  אבל לא יכול להיות שזה ממשיך לרוץ במשך שנים, ממשיכים לתת לזה את היד

רונן לוי:  עכשיו, זה המניע העיקרי לגניבות

רונן לוי:       אפשר לפתור את בעיית הגניבות ב-70% ואת זה אני אומר לך כי אני באמת מומחה, באמצעות, פשוט, להרוג את המניע

רונן לוי:  אם אתה הורג את המניע של הגניבות, הגניבות ירדו

רונן לוי:  לא צריך לשחוט מכוניות בשטחים כדי למכור את החלקים שלהם

דוד ביטן: רגע, עכשיו תסביר לנו בעברית, הנושא הזה של הטוטאל לוס, על זה לא התייחסת

דוד ביטן:  איך אנחנו מורידים את הטוטאל לוס? הנושא של המחיר מחירון זה לא הגיוני רבותיי, לא הגיוני

דוד ביטן:  עכשיו תראו משרד התחבורה, אין לי ביקורת אליכם, אבל עד שאתם זזים לוקח לכם זמן

דוד ביטן:  לא יכול להיות דבר כזה שיש משהו שמשפיע על המחיר של הפוליסה ואתם לא עושים שום דבר בעניין הזה

דוד ביטן:  אתם נשארים באותן עמדות כל הזמן, זה לא הגיוני הסיפור הזה

דוד ביטן:  אז אני אבקש שתביאו לנו שינוי של התקנות אחרי שהתייעצתם עם כל מי שצריך בעניין הזה, גם עם המשטרה, גם עם כולם

עינת סגל: זה לא רק תקנות - - -     

דוד ביטן: בסדר לא יודע

עינת סגל: אובדן להלכה במגרש של שוק ההון, הוא גם משפיע

דוד ביטן: אוקיי אז יחד איתו, אין לי בעיה

דוד ביטן:  יחד איתו

אוהד מעודי: אובדן ההלכה יעודכן ברגע שאובדן גמור יעודכן

דוד ביטן: אז תעדכנו את זה פעם אחת ולתמיד

דוד ביטן:  אני לא מבין את זה, אתם מעדיפים שהכל יישאר כמו שהוא? אני לא מבין את זה

אוהד מעודי: זה שואב מנקודת הבסיס של האובדן הגמור, שההשוואה שם - - -     

דוד ביטן: אז תתקנו את זה

אוהד מעודי: זאת אומרת גם לגבי הבטיחותי - - -     

דוד ביטן: רגע זה תקנות או הוראות?     

אוהד מעודי: שלהם או שלנו?     

דוד ביטן: שלהם תקנות ושלכם הוראות?     

אוהד מעודי: שלנו זה הוראות כמו של שר אוצר

דוד ביטן: אז אתם תתקנו את ההוראות והם יתקנו את התקנות בתחום שלהם

דוד ביטן:  תסיימו את זה, מה? וגם אתה שומע את רונן שהוא אומר שהוא מומחה לגניבות, זה משפיע על הגניבות

רונן לוי: אני מומחה, אני עשיתי את זה אוהד, לא אתה

רונן לוי:  עכשיו עוד דבר אחד, רכב טוטאל וסט לגמרי שירד אחרי 60%, חברת הביטוח מוכרת אותו לשרידים ב-5% היא מקבלת עליו

רונן לוי:  רכב שהיא מצליחה לעשות אובדן להלכה היא מקבלת 42%

רונן לוי:  אז בוא תבין מאיפה האינטרס הזה בא

רונן לוי:  עכשיו, אם המניע, אם אותה חברת ביטוח לוקחת רכב הרוס ומוכרת אותו ב-42%, והשמאי עושה פלסטלינה על הנזק, זה אומר שאם הנזק 70% אז הוא עושה אותו 42%, זה לא בעיה, הוא עושה מחיר של חלק משומש, מחיר של חלק חליפי, מחיר של עבודה חצי מחיר ממה שבאמת צריך, אז הרכב מטוטאל לוס, מ-70-90 אחוז נזק, אני אראה לך שומות 90% נזק ירדו ל-34% נזק בשביל למכור אותו ב-42%

רונן לוי:       מה זה עושה? לוקחים את הדבר הזה, מוכרים לסוחר ב-42% כי לא שווה למכור ב-5% זה עובר, כמו שאמרתי לשטחים, והרכב הזה מתחיל להניע גניבה

רונן לוי:  ולכן זה אפשר לעשות את זה, אני מבטיח לך שאם אתם תאמצו את זה, אני מתחייב, אם לא אני אתפטר מאיגוד המוסכים, אני אפסיק לעשות לכם צרות, כמו שאמרת, משגע את כולם, אם הדבר הזה לא מוריד את הגניבות בלפחות 50%

רונן לוי:  רק שיעשו את הדבר הזה, למה הם לא עושים את זה במשך שנים? מקלב חבר הכנסת עשה הצעת חוק לזה

רונן לוי:  הם התנגדו, למה? השאלה צריך לשאול אותם למה?     

דוד ביטן: רונן

אוהד מעודי: קודם כל לגבי ההחלטה של הטוטאל לוס אנחנו תומכים, כולל בהיבטים שציינה עינת לגבי רכיב בטיחותי

דוד ביטן: רגע מה זה תומכים? למה משרד התחבורה ואתם לא עשיתם את זה? מה, אתם צריכים אותנו כדי שנעשה ישיבה?     

עינת סגל: אנחנו בתהליך לגמרי

דוד ביטן: מה זה תהליך? איפה התהליך?     

אוהד מעודי: תראה, שרת התחבורה אימצה את ההמלצות של הוועדה המייעצת, וכרגע אתה יודע זה ממתין לחתימה, שר האוצר הוציא לה מכתב

דוד ביטן: מה קשור להמלצות עבודה מייעצת לא הבנתי?     

אוהד מעודי: זה מה שהחלטת ממשלה לגבי מחיר השוק של החלפים

דוד ביטן: רגע, תכף נגיע למחיר

אוהד מעודי: לא, אבל זה הכל קשור

דוד ביטן: אני לא יודע

דוד ביטן:  לגבי הנושא של הוועדה המייעצת, קיימנו ישיבה, אני לא יודע מה יצא

דוד ביטן:  אף אחד דרך אגב לא חזר אליי להגיד לי אלו ההמלצות, השינויים ממה שישבנו

דוד ביטן:  תראו, רבותיי, עם כל הכבוד לכולם אתם לא מבינים את העניין

אוהד מעודי: אני בתחום שלנו שלחנו לך מייל מסודר

דוד ביטן: שבע שנים אנחנו לא זזים מילימטר עם המוסכים וזה

דוד ביטן:  יש אופציה או שזה ייגמר החודש

אוהד מעודי: אבל אתה עכשיו עובר לדיון אחר

דוד ביטן: לא, אני אומר לכם שתדעו, או שזה ייגמר החודש, או שאנחנו נגיש הצעת חוק שלנו

אוהד מעודי: אנחנו יותר מנשמח שהנושא של - - - עם נתונים

דוד ביטן: בסדר נגמור את זה החודש, נגמר הסיפור

דוד ביטן:  אנחנו לא נמתין דקה בעניין הזה

דוד ביטן:  או שאנחנו נגיש הצעת חוק בנושא הזה, או שתגיעו איתנו למתווה מוסכם

דוד ביטן:  אני לא אומר שאנחנו צודקים בכל דבר, כמובן שלא, אפשר להגיע למתווה מוסכם

דוד ביטן:  אוקיי? המשטרה, שמעתם את רונן נכון? יש בזה משהו מבחינתכם?     

אסף וישניה: 100%

אסף וישניה:  אני לא יכול להתחייב מבחינת הנתונים, אם זה יפחית 50 או 60 או 70

אסף וישניה:  חד משמעית אני אמרתי, המנוע העיקרי זה האובדן להלכה

אסף וישניה:  אם אנחנו נבדוק לעומק מה שאמר כאן מאיגוד המוסכים, גם רכב שיורד לאובדן להלכה בדרך כלל אתה תראה רכב מאוד פופולרי בשוק ששווה לקנות אותו אחרי זה

אסף וישניה:  אם הרכב לא פופולרי הוא יטה יותר לכיוון של הטוטאל לוס

אוהד מעודי: אבל מה אתה חושב שיקרה אם ברגע שהמבוטח ידע שיש לו 40% נזק

אוהד מעודי:  לצורך העניין נניח שהחברה לא יכולה, חברת ביטוח לא תעסוק בזה, מה המבוטח יעשה? הוא יקבל פיצוי גלובלי והוא לא יתקן את הרכב, הוא ימכור את הרכב לסוחר שה' יודע מי הוא, ואז אתה רק תגרום עוד יותר קפיצה

אסף וישניה: לא לא, אנחנו מתבלבלים כאן בנושא

אסף וישניה:  זה כמו שדובר בעולם

רונן לוי: עכשיו אתה מבין למה הם התנגדו?     

אסף וישניה: הרי אם אתה היית קובע לדוגמה, שטוטאל לוס הוא לא 60%, הוא 40%

אסף וישניה:  אז נכון שמן הסתם חברת הביטוח תרוויח פחות

אסף וישניה:  אתה גם מגדיל את מלאי החלפים בשוק

אסף וישניה:  הרי איך נוצרים חלפי בשוק? מיבוא חלפים מקוריים חלקים - - -     

אוהד מעודי: לא, החברה משלמת יותר כשיש טוטאל לוס

אוהד מעודי:  אתה רואה, 7 מיליארד שקלים רק - - -     

אסף וישניה: אבל הטוטאל לוס מייצר גם חלפים בשוק, הרי מהטוטאל לוס אתה מצליח לגרד כמה חלפים

אסף וישניה:  הוא מגדיל, זה לא חלק משמעותי

רונן לוי: טוב, מי מבקש מאיתנו להתקין חלקים משומשים שאתה מאשים את המוסכים? מי מבקש מאיתנו? אנחנו רוצים להתקין חלקים משומשים? בחייאת דינק, באמת

אליהו ברוכי: כבוד יושב הראש, אולי גם אפשר לעצור את ההנחות האלה שיש במוסכי ההסדר שיהיה אסור לתת הנחות ואז - - - מחירון הזה שוב ושוב

דוד ביטן: לא, אם לא יתנו הנחות אז לא תהיה טענה

אליהו ברוכי: אבל אז המחירון יהיה יותר מותאם - - - האחוזים יהיו - - -     

דוד ביטן: הטענה שלנו שזה לא מחיר מחירון, צריך ללכת למחיר בשוק

אליהו ברוכי: אבל אז המחירון יהיה מחירון אמיתי

אוהד מעודי: - - - לסגור רק את התמונה

דוד ביטן: איזו סגירה?     

אוהד מעודי: כולל צעדים להמשך שהם לדעתי לא פחות חשובים

דוד ביטן: נו בבקשה

אוהד מעודי: רק השוואה בינלאומית, ישראל ביחס לעולם בתחום רכב רכוש, אלו הממצאים

אוהד מעודי:  רואים שארצות הברית, אוסטרליה וקנדה, וכאן זה לגבי ביטוח מקיף כי עדיין יש קושי להשוות בין הכיסוי הביטוחי בישראל לבין מדינות שונות בעולם, למשל בתחום ביטוח חובה אי אפשר להשוות

אוהד מעודי:  ביטוח חובה שזה נזקי גוף בהרבה מדינות בעולם זה רק כלפי צד שלישי ולא כלפי הנהג, הכיסוי בישראל הוא מאוד מאוד רחב

אוהד מעודי:       צעדים הכרחיים להפחתת מחיר ביטוח רכב רכוש

אוהד מעודי:  חלקם 2022

אוהד מעודי:  צעדים הכרחיים להפחתת מחיר רכב רכוש, חלק מהדברים צוינו פה, הנושא של פיקוח המעברים, משחתות רכב זו גם סוגיה

אוהד מעודי:  וגם שלא תיאמר פה איזושהי ביקורת, ברור שכל גורם ממשלתי עושה את הדברים האלו בצורה טובה, כנראה שיש סחף מאוד גדול לפעמים גם מעבר ליכולת הקיבולת של הגופים המפקחים

אוהד מעודי:       התקנת אמצעים טכנולוגיים למניעת גניבה ברכבים, זה גם מה שציינת בממשק מול יבואני הרכב ואולי בבדיקה שלנו במשרד התחבורה מול יבואני הרכב

אוהד מעודי:  סתם לדוגמה אם עושים מעקף כשבאים להתניע רכב לא בצורה רגילה אז כנראה שהרכב צריך לייצר איזושהי השבתה שאי אפשר להתקדם, יש כל מיני - - - וכמובן פיקוח גם על רכישת חלפים גנובים

אוהד מעודי:      צעדים נוספים

אוהד מעודי:  זה גם כן צוין, מחיר שוק של מוצר תעבורה, הדבר הזה ישפיע בצורה דרמטית על נושא עלות התיקונים של רכבים

אוהד מעודי:  כי מה שחברת ביטוח משלמת זה בסוף מגולגל לפרמיה, כולנו כבר הבנו

אוהד מעודי:       הפחתת שיעור אובדני הרכב, גם בנושא הזה אנחנו מסכימים

אוהד מעודי:  צריך לבחון גם לגבי טוטאל לוס להוריד את השיעור, לגבי אובדן להלכה, אני לא פוסל על הסף , אנחנו נבחן את זה ביחד עם משרד התחבורה

אוהד מעודי:      תוכנות שמאות, לפחות מאינדיקציות שקיבלנו משמאים, תוכנות השמאות שיש היום שתי תוכנות לא משקפות בפנים את כל ציטוטי המחיר של יבואני החלפים

רונן לוי: וגם של העבודות שלנו

רונן לוי:  למה אתם לא מדברים על העבודות שמצטטים חצי מחיר ממה שהבקר אומר? למה אתם לא מדברים על העבודות של המוסכים? למה אתה עושה ככה? זה עסקים שלנו, למה אתה מנפנף עם היד?     

אוהד מעודי: אני לא מבין מה אתה אומר

רונן לוי: כי השמאי מצטט שהמחיר של הבקר של חברות הביטוח אומרת לו כשהוא מגיע אלינו למוסך

אוהד מעודי: - - - נמצא בכל תביעה

רונן לוי: סליחה, וודאי, הוא מצטט מחיר חצי מחיר מהמחיר בעולם, הוא מצטט חצי מחיר

רונן לוי:  למה אתה מדבר רק על ציטוטים שאתה רוצה?     

דוד ביטן: רגע, רונן, תקשיב טוב, אנחנו לא מדברים עכשיו על המוסכים, הבנת אותי? זה הכל

דוד ביטן:  אל תכניס אותי עכשיו למוסכים, בסדר?     

אוהד מעודי: התוכנות שמאות כמו שציינתי, צריכות לשקף את כל ציטוטי המחיר של כל יבואני החלפים, לפחות ממה שקיבלנו, זה מה שקורה

דוד ביטן: טוב, אז רגע עצור

אוהד מעודי: אנחנו מתחייבים, גם אני אומר פה לפרוטוקול בפני הוועדה, בפניך כבוד יושב הראש

אוהד מעודי:  ברגע שאנחנו נראה אפילו שיפור קטן בתוצאות, אנחנו נוודא מול כל חברות הביטוח שהמחירים חוזרים, ההנחות שניתנו בעבר יחזרו להיות במקומות שהם היו לפני כן

אוהד מעודי:  את זה כאן אני אומר לפרוטוקול בצורה מאוד ברורה

דוד ביטן: בסדר

דוד ביטן:  אנחנו לא נסיים היום כי צריך לסגור את הישיבה

דוד ביטן:  אבל אני רוצה ישיבה מהירה, אוקיי? עד לישיבה, אני מבקש שגם משרד התחבורה וגם רשות שוק ההון יטפלו בנושא הזה של הטוטאל לוס, יביאו לנו המלצות איך אתם מתכוונים לטפל בזה? זה דבר אחד

דוד ביטן:       לגבי הנושא של הגניבות, אם אתה יכול תרכז אתה את העניין, כן תקבלו עמדה, כיוון שרונן הוא נציג לא נציג ממשלתי, אז הוא לא יהיה בצוות הזה, אבל כן תקבלו ממנו את העמדה בעניין הזה, נראה לי שיש לו באמת ניסיון בעניין ומה להגיד, הנה המשטרה אמרה שהוא צודק בגדול

דוד ביטן:  צדק בגדול בעניין הזה, אין מה לעשות

דוד ביטן:  אלו שתי הדברים שכרגע אנחנו דנו בזה, אנחנו נמשיך את הדיון בפעם הבאה

דוד ביטן:  אבל עד לדיון הבא תביאו לנו ושהמשטרה שתיכנס לעניין

דוד ביטן:  אני חושב, ואני רוצה את היבואנים פה, וגם את האוצר

קריאה: - - - לא יבואו

דוד ביטן: בסדר, אם לא יבואו אז נקבל החלטה

דוד ביטן:  הם מרוויחים מהעניין של הגניבות? הם מרוויחים מהעניין של החלפים? אני לא מבין את העניין הזה

דוד ביטן:  גם האוצר מרוויח הרבה כסף מהגניבות

דוד ביטן:  למה לא? הם גובים קונים מכונית חדשה והם מקבלים עוד פעם מכס

דוד ביטן:      אתה מבין? זה המצב? אנחנו נמשיך את הדיון, נשמע גם את הממ"מ ונמשיך את הדיון בישיבה הבאה

דוד ביטן:  אבל כבר תביאו מסקנות ונתונים בעניין הזה, כשהמשטרה, עם כל הכבוד, תחליטו אם אתם לא רוצים לטפל בנושא של הגניבות רכב, אולי נקים משטרה מיוחדת שתטפל בזה לא דרככם

דוד ביטן:  אתם לוקחים את מה שאנחנו נותנים לעניין מסוים, נותנים את זה לפעילות אחרת שחשובה מבחינתכם באותו רגע

דוד ביטן:  אבל זה לא הולך ככה, יכול להיות שצריך להקים משטרה מיוחדת לעניין הזה של גניבות רכב, אני מאוד מצטער

דוד ביטן:  או שתטפלו בזה או שמישהו אחר יעשה את זה במקומכם

דוד ביטן:  זה יכול להיות, זה מה שיקרה

דוד ביטן:  כי אנחנו א יכולים לסמוך על זה שאתם לוקחים את השוטרים בינתיים למקומות אחרים ובינתיים כל הציבור משלם

דוד ביטן:  אני לא אומר שאתם לא צודקים שאתם עושים את זה, אבל יכול להיות שצריך לנתק את זה מכם

דוד ביטן:  אז או שתפתרו לנו את הבעיה, או שבאמת ננתק את הנושא הזה של גניבות רכב מהמשטרה, זה הכל

דוד ביטן:       יש משהו מיוחד שרצית להגיד לנו דחוף?     

שי שדה: שי שדה מלשכת סוכני הביטוח, שני דברים קטנים

שי שדה:  אחד לגבי נושא המעברים, אמר פה הנציג של רשות המעברים שיש קושי בבדיקת הרכבים שנכנסים, אז קודם כל אפשר אולי להגביל את זה לשעות מסוימות, כי אנחנו יודעים שגניבות הרכב מתבצעות כנראה בשעות הקטנות של הלילה, זה פעם אחת

שי שדה:  ופעם שניה, לגבי העניין של אמצעים טכנולוגיים אין שום הוכחה כרגע שאמצעים טכנולוגים שמוסיפים לרכבים מונעים את גניבות הרכב, ולכן הדבר הזה זה עוד העמסה ללקוח בסוף בעלויות באמצעים טכנולוגיים

שי שדה:  צריך לבדוק האם באמת אמצעים יותר מכאניים כמו שאמר מקודם אוהד על מנעול הגה ודברים כאלה, הם אולי דברים יותר רלוונטיים היום למרות שאנחנו ב-2023 כדי למנוע את הגניבות ולא להעמיס איזשהו נתון מיותר על הלקוחות

דוד ביטן: יכול להיות, אז בשביל זה אמרתי, יוקם צוות, ומה שיחליטו על הכיפאק

דוד ביטן:  אני לא מומחה למניעת גניבות רכב

אוהד מעודי: לא, הכוונה היא במערכות הגנה, לא שהמבוטח יצטרך להוסיף מאיתוראן או פוינטר 

קריאה: אבל זה מה שקורה בפועל

אוהד מעודי: ברכב, היצרן, לא יודע, יכניס שם משהו, לא יודע

דוד ביטן: קודם כל צריכים לעשות השתתפות, גם של האוצר, גם של החברות בעניין הזה

דוד ביטן:  כי הם המרוויחים העיקריים

דוד ביטן:  אז שיתנו קצת כסף, אם צריך לתת למשטרה כסף שיתנו

דוד ביטן:  בתנאי שהמשטרה תתחייב שהפעם זה הולך רק לזה, עם כל הכבוד למפכ"ל ולכל הבעיות האחרות, יש עוד בעיות במדינה מה אני יכול לעשות

דוד ביטן:  אז אם אתם מקבלים תקציב מיוחד לעניין הזה, תשיתו אותו על מה שצריך

דוד ביטן:  אני יודע שאתם רוצים את זה, כי אתם לא קובעים בעניין הזה, אני יודע את זה, אתם לא צריכים לענות לי אפילו

מאיה גולדשלג: זה לא תקציב מיוחד, אבל בסדר

דוד ביטן: לא, אז יתנו תקציב מיוחד

דוד ביטן:  אבל חייבים לחזור שוב פעם למה שהיה לפני שבע שנים שרצינו למנוע את הגניבות ובאמת הורדנו אותם בצורה דרמטית

דוד ביטן:  אז הגיע הזמן עכשיו גם כן לחזור לזה עוד פעם

דוד ביטן:  טוב, חבר'ה סיימנו את הישיבה, אנחנו נמשיך בישיבה הבאה, ישיבת המשך